# Facebook

Facebook

servij rouedadoù sokial, lec'hienn Web, mediaoù sokial, user-generated content platform, kumuniezh enlinenn, very large online platform| Deiziad krouiñ | 4 C'hwevrer 2004  |
| Anv | Facebook  |
| Anv berr | FB  |
| Yezhoù komzet pe skrivet | saozneg, spagnoleg, alamaneg, galleg, Standard Chinese  |
| Anvet diwar | face book  |
| Diazezer | Mark Zuckerberg, Eduardo Saverin, Dustin Moskovitz, Chris Hughes  |
| Perc'hennet gant | Meta Platforms  |
| Krouet gant | Mark Zuckerberg  |
| Aozer | Mark Zuckerberg, Eduardo Saverin, Dustin Moskovitz, Chris Hughes  |
| Savenn | iOS, Android  |
| Bro orin | Stadoù-Unanet  |
| Yezh an oberenn pe an anv | saozneg, sinaeg hengounel, Simplified Chinese, japaneg  |
| Darvoud-alc'hwez | 2021 Facebook outage, access restriction, access restriction, Facebook–Cambridge Analytica data scandal  |
| Prizioù resevet | 'Verschlossene Auster' award  |
| Oberataer | Meta Platforms  |
| Lec'h produiñ | Skol-veur Harvard  |
| Lavar programiñ | Lavar PHP  |
| Arload ofisiel | Facebook app  |
| Lec'hienn ofisiel |   |
| Blog ofisiel |   |
| Terms of service URL |   |
| Privacy policy URL |    |
| Deskrivet en URL |     |
| Hashtag | Facebook, FacebookDown  |
| Istor | history of Facebook  |
| Investor | Founders Fund  |
| Tikedenn Stack Exchange |   |
| Search formatter URL |   |

  Eus Wikidata
**Facebook** zo ur rouedad sokial, bet krouet e 2004 war ar Genrouedad gant Mark Zuckerberg, ha perc’hennet gant Meta Platforms. Bodañ tud tost pe zianav eo he fal, dre skignañ titouroù a bep seurt embannet gant ar wiaderien. Digor eo d'an holl abaoe miz Gwengolo 2006. Ouzhpenn ur miliard a izili he deus abaoe miz Here 2012 dre ar bed. An eil lec'hienn muiañ gweladennet eo, goude google.com, hervez Alexa Internet).

E Skol-veur Harvard e voe krouet Facebook : rouedad sokial ar studierien a oa er penn-kentañ kent bezañ digor d'ar skolioù-meur amerikan all. Tennet eo e anv eus an albomoù luc'hskeudennoù a vez graet *facebooks* anezho e saozneg, a zo poldredaouegoù ar skolajidi, likezidi pe studierien a vez roet dezho e fin pep bloavezh-skol.

Embannet en doa an embregerezh Facebook d'an 2 a viz Here 2008 e oa o vont da lakaat e sez etrebroadel e Dulenn en Iwerzhon evit marc'hadoù Europa, Afrika hag ar Reter-Kreiz. E 2012 e voe lakaet Facebook er Yalc'h, ha talvoudekaet eo bet da 104 miliard a zollaroù.

D’an 28 a viz Here 2021 eo bet adanvet an embregerezh Facebook e Meta Platforms, anavezetoc’h evel Meta, evit kreizañ e oberoù war ar metaverse; anv ar rouedad sokial a chom Facebook.

## Yezhoù

Troet eo bet al lec'hienn e 121 yezh evit poent. Abaoe an 3 a viz Here 2014 e c'haller dibab ar brezhoneg a-douez al listennad yezhoù kinniget.

E spagnoleg hag en alamaneg da gentañ e oa bet troet al lec'hienn e miz c'hwevrer 2008. Bremañ emañ en holl yezhoù "bras" ha muioc'h-muiañ a yezhoù "bihan" a zo kinniget ; an esperanteg eo bet e-touez ar re gentañ.

Goulenn a ra Facebook digant e implijerien sikour evit treiñ e getal en o yezh vamm. Pep den a c'hall kinnig un droidigezh eus ar frazennoù orin e saozneg. Votiñ a ra ar genrouedaderien evit an hini a welont evel an hini wellañ.

E 2012 e voe ul lañs evit kaout an aotre da dreiñ Facebook e brezhoneg, ha krouet e voe bet ur strollad, en deus tizhet muioc'h eget 10 000 ezel e deroù 2013. Respontet eo bet gant ofisielidi Facebook e vije ret gortoz pell a-walc'h peogwir a oa dija meur a yezh war ar renk. Kenderc'hel a ra ar strollad da vodañ tud c'hoazh ha deuet eo da vezañ ul lec'h ma eskemm brezhonegerien ar rouedad kenetrezo.

## Media

Awenet eo bet ar sinema hag ar skinwel gant Facebook, da skouer The Social Network, ur film skignet e miz Here 2010, pe c'hoazh pennad 4 ar 14vet koulzad er stirad South Park, "0 mignon hoc'h eus" e ditl (ul luadenn eus Facebook eo).

## Notennoù ha daveoù

## Gwelit ivez

* Copains d'avant
* Instagram
* Friendster
* Lezenn Metcalfe
* MySpace
* OpenSocial
* Rouedad sokial
* Trombi.com
* Twitter

### Liammoù diavaez

* Lec'hienn ofisiel